Högden

Högden (Duutsje naam) is e gehuch inne gemèndje Hinsberg, in 't Kreis Hinsberg, in Naordrien-Wèsfale. 't Gehuch is nimmieër es apaart te herkènne, ómdet 't gans is vergreudj mit Kirkevin. Högden sloog vreuger oppe Lindenstraße vanaaf de kruutsing mitte Stapper Straße, door toetane kruutsing mitte Hubertusstraße. 't Anger stök vanne Lindenstraße, veurbie de Stapper Straße, behuuerdje toet 't apaart gehuch Endebruch, en 't stök vanaaf de Hubertusstraße behuuerdje toet 't gehuch Schuttorf. Ouch de Grüner Weg behuuertj toete aaj beboewing van Högden.

De naam Högden laef nag door inne hujige toponymie; 't klein ziesträötje Högdener Weg herinjertj nag aan 't gehuchske. 

Högden huuerdje oearsprunkelik bieje gemèndje Kirkevin, meh woort op 1 januari 1972, wie die gemèndje woort opgeluf, samegeveug mit Hinsberg.

Categorie:Hinsberg
Categorie:Plaatse mit ónbekènde Limburgse naam